- Kommentatorene har ment og synset, uten å skrive hva Trond Giske har gjort

Siden midten av desember har norske medier publisert rundt 3000 medieoppslag om Trond Giske.

8. jan. 2018 19:15 Sist oppdatert 9. januar 2018

13. desember publiserte Dagens Næringsliv den første saken om at partiledelsen i Arbeiderpartiet hadde fått «henvendelser om flere saker om oppførselen til Aps nestleder Trond Giske».

Søndag 7. januar meldte Giske selv på Facebook at han trekker seg som nestleder. «Hovedgrunnen til at jeg gjør dette, er at det er umulig for meg og familien å fortsette å stå i det presset vi har vært under de siste ukene», skrev Giske.